уведомяват взаимно във възможно най-кратък срок относно необходимостта от задействане на механизма за ранно предупреждение. В уведомлението се посочват, inter aliа, назначените лица, които са оправомощени от координаторите да поддържат постоянен контакт помежду си.
 7.
 При уведомяване в съответствие с параграф 6 от настоящото приложение всяка страна по споразумението предоставя на другата страна по споразумението своята оценка. В оценката се включва прогноза за срока, в рамките на който заплахата от възникване на извънредна ситуация или извънредната ситуация може да бъде преодоляна. Двете страни по споразумението реагират незабавно на оценката на другата страна по споразумението и я допълват с налична допълнителна информация.
 8.
 Ако една от страните по споразумението не може да направи адекватна оценка или да приеме оценката на другата страна по споразумението за ситуацията или прогнозирания срок, в рамките на който заплахата от възникване на извънредна ситуация или извънредната ситуация може да бъде преодоляна, съответният координатор може да поиска провеждането на консултации, които започват в срок от не повече от 3 дни от момента на предаване на уведомлението, предвидено в параграф 6 от настоящото приложение. Тези консултации се провеждат в рамките на експертна група, състояща се от представители, оправомощени от координаторите. Консултациите целят:
 —
 изготвяне на обща оценка на ситуацията и на възможното развитие на събитията;
 —
 изготвяне на препоръки за премахване на заплахата от възникване на извънредна ситуация или за преодоляване на извънредната ситуация;
 —
 изготвяне на препоръки за съвместен план за действие на страните по споразумението с цел свеждане до минимум на последиците от извънредната ситуация и, ако е възможно, преодоляването ѝ, включително възможност за създаване на специална група за мониторинг.
 9.
 Консултациите, общите оценки и предложените препоръки се основават на принципите на прозрачност, недопускане на дискриминация и пропорционалност.
 10.
 В рамките на своите правомощия координаторите ще работят за премахване на заплахата от възникване на извънредна ситуация или за преодоляване на извънредната ситуация, като вземат предвид препоръките, които са изготвени в резултат на консултациите.
 11.
 Експертната група, посочена в параграф 8, ще докладва на координаторите относно своите дейности, веднага след изпълнението на всеки договорен план за действие.
 12.
 При възникването на извънредна ситуация координаторите могат да създадат специална група за мониторинг за проучване на текущите обстоятелства и развитието на събитията, както и за обективното им отчитане. Групата се състои от:
 —
 представителите на двете страни по споразумението;
 —
 представители на енергийните дружества на страните по споразумението;
 —
 представители на международни организации в областта на енергетиката, предложени и взаимно одобрени от страните по споразумението;
 —
 независими експерти, предложени и взаимно одобрени от страните по споразумението;
 13.
 Специалната група за мониторинг започва работата си незабавно и действа, ако е необходимо, до преодоляването на извънредната ситуация. Координаторите вземат съвместно решение за приключване на работата на специалната група за мониторинг.
 14.
 От момента на установяването на обстоятелствата, описани в параграф 5, и до приключването на процедурата за прилагане на механизма за ранно предупреждение, както и до премахването на заплахата от възникване на извънредна ситуация или преодоляването на извънредна ситуация, страните по споразумението полагат максимални усилия, за да сведат до минимум отрицателните